หนูมีอาการปวดท้องตรงลิ้นปี่และปวดตรงเหนือสะดือเวลากดลงไปจะรู้สึกเจ็บเหมือนใจจะขาดเวลาหายใจเข้าลึกๆจะรู้สึกเจ็บมากจนเวลาเดินต้องเดินตัวงอเดินตัวตรงไม่ได้ค่ะอาการนี้คืออะไรค่ะ
สวัสดีค่ะ อาการปวดท้องตรงลิ้นปี่และเหนือสะดือ อาจเป็นอาการของโรค1.โรคกระเพาะอาหารอักเสบซึ่งจะรู้สึกปวดบริเวณท้องส่วนบน อาจเป็นบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย อาจปวดแบบจุกแน่น หรือแสบร้อน และปวดร้าวทะลุไปหลังได้ นอกจากนี้อาจมีอาการท้องอืด อาหารไม่ย่อยอิ่มเร็ว เรอบ่อย คลื่นไส้ อาเจียน เป็นต้น2.โรคกรดไหลย้อนอาการจะคล้ายๆ กับกระเพาะอาหารอักเสบ คือปวดแสบร้อนหรือจุกบริเวณลิ้นปี่และหน้าอก อาหารไม่ย่อย เรอบ่อย มีน้ำรสเปรี้ยวหรือขมในคอ หรือเจ็บคอ ระคายเคืองคอตลอดเวลาคลื่นไส้หลังรับประทานอาหาร เป็นต้นหรืออาจเกิดจาก 2 โรคร่วมกันก็ได้3. หากไม่อาการอื่นๆ ของโรคกระเพาะอาหารอักเสบหรือกรดไหลย้อนดังกล่าว และอาการปวดหรือเจ็บเกิดขึ้นเฉพาะเวลาที่กดลงไปที่หน้าท้องหรือหายใจเข้าแรงๆ เท่านั้น ไม่ได้มีอากรปวดขณะอยู่เฉยๆ อาจเกิดจากกล้ามเนื้อหน้าท้องอักเสบจากการใช้งานมากไป เช่น การก้มยกของหนัก การออกกำลังกายในท่า ซิท-อัพ มากไป เป็นต้นหากอาการน่าจะเป็นกระเพาะอาหารอักเสบหรือกรดไหลย้อน แนะนำให้ดูแลตนเองดังนี้ ได้แก่ ทานอาหารที่ย่อยง่าย ลดการทานเนื้อสัตว์ในปริมาณมาก หลีกเลี่ยงอาหารที่มีไขมันสูง เช่น เนื้อสัตว์ติดมัน หลีกเลี่ยงอาหารรสจัด ควรทานแต่ครั้งละพอประมาณ ไม่ควรทานจนอิ่มเกินไป โดยอาจแบ่งอาหารออกเป็นหลายมื้อขึ้น เช่น 4-5 มื้อเคี้ยวให้ละเอียดก่อนกลืน ทานช้าๆ ไม่เร่งรีบ และไม่ควรนอนราบทันทีหลังทานอาหาร ควรเว้นระยะอย่างน้อย 2 ชั่วโมงห้ามดื่มแอลกอฮอล์ เครื่องดื่มที่มีคาเฟอีน รวมถึงช็อกโกแลต และน้ำอัดลมอัดแก๊สต่างๆ ห้ามทานยาแก้ปวดกลุ่มที่ไม่ใช้สเตียรอยด์ (NSAID) เช่น ยาแก้ปวดกล้ามเนื้อ ปวดข้อต่างๆ ยาแก้ปวดประจำเดือน เป็นต้น รวมถึงยาที่มีส่วนผสมของสเตียรอยด์นอกจากนี้ อาจทานยาลดกรดชนิดต่างๆ เช่น ยาธาตุน้ำขาว ยาที่ยับยั้งการหลั่งกรด เช่น แรนิทิดีน (ranitidine)ยาโอเมพราโซล (omeprazole) เป็นต้นหากปฏิบัติตัวในขั้นต้นแล้ว อาการปวดท้องยังไม่ดีขึ้น ควรพบแพทย์เพื่อตรวจและรักษาค่ะ